****

**ÚJKERTI MANÓFALVA ÓVODA**

**HÁZIRENDJE**

**OM: 201903**

**2020**

**Kedves Szülők!**

Köszönjük, hogy intézményünket választották! Kérjük, hogy az alábbiakban megfogalmazott házirendet figyelmesen olvassák végig, és a gyermekek érdekében törekedjenek a benne foglaltak betartására!

# Általános információk az óvodáról

Neve: Újkerti Manófalva Óvoda

Címe: 4032 Debrecen, Károlyi Mihály utca 2.

Telefon: 52/415-958

email: ovoda.karolyi@gmail.com

# A házirend hatálya

A házirend kiterjed az óvodába járó gyermekre, a gyermekek szüleire, az óvoda dolgozóira, az intézménybe látogató személyekre, az intézmény területére, valamint az intézmény által szervezett külső rendezvények helyszínére.

# Az óvoda működésének rendje

## Nyitva tartás

* Napi nyitva tartás: 6.30-tól 17.30 óráig. A teljes nyitvatartási időben a gyermekekkel óvodapedagógus foglalkozik.
* Ügyelet: reggel 6.30-7.00 óráig, délután 17.00-17.30 óráig
* Heti nyitvatartási rend: hétfőtől péntekig tartó 5 napos munkarend
* Téli, nyári zárás időpontját a fenntartó határozza meg. A szülőket a nyári zárás időpontjáról február 15-ig tájékoztatjuk. Téli, nyári záráskor az önkormányzat által kijelölt ügyeletes óvodákban lehet kérni a gyermekek elhelyezését, erről a szülőket írásban tájékoztatjuk.
* Nevelés nélküli munkanapok száma: 5 nap.
* Óvodába érkezés: 8.30 óráig. Amennyiben a szülő, illetve hozzátartozó 8.30 után érkezik a gyermekkel az óvodába, a főbejáraton tud bejönni (oldalsó bejárati ajtókat zárva tartjuk).

# A gyermek távolmaradásának, mulasztásának igazolása

Ha a szülő a gyermekét bármely ok miatt nem kívánja óvodába hozni, legalább egy munkanappal megelőzően reggel 8.30 óráig tájékoztatni kel az óvodatitkárt, aki a bejelentést külön füzetben rögzíti.

Ha a gyermek, betegség miatt hiányzik, vagy bejelentés nélkül három napnál több időt tölt az intézményen kívül, csak orvosi igazolással hozható ismét óvodába. Igazolás hiányában a gyermeket nem vehetjük be!

Igazolatlan mulasztás esetében (5 nap) a 149/1997. (IX.10.) Korm. rendelettel összhangban az óvoda vezetője értesíti a családi pótlék jogosultját a jogkövetkezményekről (védelembe vétel, családi pótlék szüneteltetése).

# Mikor veheti igénybe a gyermek az óvodát?

* amennyiben a gyermek ágy-és szobatiszta
* amikor a gyermek egészséges

# Étkezésre, térítési díj befizetésére, visszafizetésére vonatkozó rendelkezések

* A gyermekeknek naponta háromszor biztosítunk étkezést
* Étkezések időpontja: tízórai: 8.30-9.30 óráig; ebéd: 12.00-12.45 óráig; uzsonna: 14.40- 15.15 óráig
* Lehetőség van tej – liszt – tojás érzékenység, cukorbetegség esetén eltérő étkezés megrendelésére (szakorvosi igazolás szükséges)
* Az óvodába a gyermekeknek csak indokolt esetben, orvosi igazolás alapján lehet ételt behozni, az óvodavezető engedélyével.
* Az étkezések lemondására és megrendelésére mindennap reggel 8.30 óráig van lehetőség.
* Díjfizetés minden hónap 10-ig történik, banki csoportos megbízáson keresztül
* Az óvoda területén a gyermekek egyéni etetése, nassoltatása a többi gyermek előtt nem etikus, ezért tilos!
* **Az étkezési térítési díjból kedvezmény illeti meg:**
  + *a rendszeres gyermekvédelmi támogatásban részesülőt* (a kedvezményt a lakóhely szerint illetékes jegyzőnél kell igényelni)
  + *a tartósan beteg gyermeket* (orvosi szakvélemény szükséges)
  + *családjában tartósan beteg vagy fogyatékos gyermeket nevelnek*
  + *családjában három vagy több gyermeket nevelnek*
  + *nevelésbe vételét rendelte el a gyámhatóság*
  + *családjában az egy főre jutó havi jövedelem nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett, azaz nettó összegének 130%-át.*

# A gyermekekkel kapcsolatos egészségügyi szabályok:

* Az óvodában csak teljesen egészséges gyermek tartózkodhat.
* Fertőző betegség esetén a szülőnek bejelentési kötelezettsége van.
* Ha a gyermek napközben betegszik meg, vagy baleset éri, az óvodapedagógus azonnal értesíti a szülőt. Ezután a szülő gondoskodik orvosi ellátásáról, majd csak orvosi igazolással jöhet a gyermek óvodába.
* Gyógyszert nem adunk az óvodában.
* A gyermekek ruházatát jellemezze kényelem, és legyenek jellel ellátva.

# Otthonról behozott tárgyakra, játékokra vonatkozó szabályok

* Kérjük a szülőket, amennyiben gyermekük értékes (1000 Ft feletti) tárgyat hoz az óvodába, azt az óvodapedagógusnak szóban jelentsék be.
* Az óvodába behozott tárgyakért felelősséget vállalni nem tudunk.

# A szülők rendszeres tájékoztatásának, kapcsolattartásnak rendje és formái

* Családlátogatás (igény szerint)
* Fogadóóra (ismerkedő, problémafeltáró, nevelést segítő, tájékoztató) igény szerint, illetve iskolába készülő gyermekek szüleinek kötelező jelleggel
* Szülői értekezletek évente 2-4 alkalommal
* Nyílt nap, nyitott óvodai programok
* Óvoda egyéb programjai (ovi-vásár, vetélkedők, családi sportnap stb)
* SZMK értekezletek évente 2-3 alkalommal

# A gyermekek jogai:

* A nevelési és oktatási intézményben, biztonságban és egészséges környezetben neveljék, oktassák. Óvodai napirendjét életkorának megfelelően alakítsák ki (játékidő, levegőztetés, pihenőidő, étkezés, testmozgás).
* A gyermek emberi méltóságának és személyiségének tiszteletben tartása érdekében nem vethető alá embertelen, megalázó büntetésnek, testi fenyítésnek, zaklatásnak, idetartozik az étel erőltetése, a levegőztetés megvonása is. A gyereket közvetlen vagy közvetett hátrányos megkülönböztetés nem érheti.
* A gyerek joga, hogy képességének, érdeklődésének megfelelő nevelésben és oktatásban részesüljön.
* Vallási, világnézeti, nemzeti vagy etnikai önazosságát tiszteletben kell tartani.
* A gyerek nevelése és oktatása az intézmény pedagógiai programja alapján történik, mely szerint az ismeretek közlését, átadását tárgyilagosan és többoldalúan kell megvalósítani. Biztosítani kell a foglalkozásokon való részvételét.
* A gyerek cselekvési szabadságát, családi élethez, magánélethez való jogát az óvoda nem korlátozhatja, de a gyerek e jogának gyakorlása közben nem veszélyeztetheti saját, illetve társai, az óvoda alkalmazottainak egészségét, testi épségét. Nem akadályozhatja viselkedésével a többiek művelődéshez, fejlődéséhez való jogát.
* Családja anyagi helyzetétől függően ingyenes vagy kedvezményes étkezésben részesülhet.
* A gyerek az intézmény eszközeit (játékok, foglalkozási, fejlesztőeszközök), berendezéseit (bútorok, rádió, magnó), felszereléseit ingyenesen, de rendeltetésszerűen használhatja, arra vigyáznia kell.
* Életkorának és fejlettségének megfelelően a napirendben és a házirendben megfogalmazottak szerint vegyen részt saját környezetének és az általa használt játékok, eszközök rendben tartásában.

# A gyermekek jutalmazási, fegyelmezési elvei:

Óvodai nevelésünk során a pozitív megerősítésre törekszünk, értékelési elveink:

* az arányosság elve (a cselekvés mértékével arányos értékelés)
* értelmezés elve (a tett és következménye közötti összefüggés értelmezése)
* időzítés elve (a tett után közvetlenül értékelünk)
* következetesség elve
* az adott cselekvés értékelésének elve (sosem a gyermeket magát minősítjük, hanem a viselkedését, erőfeszítését értékeljük)

**A jutalmazás formái:**

* a dicséret különböző módjai (bíztató metakommunikációs, kommunikációs technikák, amelyek a pozitív cselekedet megerősítésére irányulnak)
* megbízatások adása, tevékenységbe való bevonás
* a csoport számára érdekes, plusz élmények nyújtása

Tárgyi jutalmazást az óvodában nem alkalmazunk. Kivételt képeznek azok az esetek, amikor különböző rendezvényeken elismerésben részesülnek (pl. rajzpályázat, sportverseny, stb.) a díjazottak, ill. a kiemelt figyelmet igénylő gyermekek speciális motiváló esetei.

**Fegyelmező intézkedések:**

Az óvodapedagógus feladata, felelőssége a gyermekekkel megismertetni, elfogadtatni, azokat a viselkedési szokásokat, amelyek eltérnek az otthoniaktól, de teljesítésük elengedhetetlen a közösségi élet és tevékenység szempontjából. Bevonjuk a gyermekeket a szabályok kialakításába, ha szükséges újabb szabályok megfogalmazásába.

A büntetés lehetséges formái:

* rosszalló tekintet, figyelmeztetés a szabályra
* balesetveszély, agresszió esetén a cselekvés folytatásának azonnali megakadályozása
* időlegesen a gyermek kivonása egy-egy adott tevékenységből, ill. az adott tevékenységből más, óvónő által javasolt játékba irányítás

Szigorúan tilos olyan fegyelmezési módszerek alkalmazása, amely a gyermeket megalázó helyzetbe hozza, sérti személyiség jogait, emberi méltóságát.

**A gyermek kötelessége:**

* óvja saját és társai testi épségét, egészségét,
* tartsa meg az óvoda helyiségei és az óvodához tartozó területek használati rendjét.
* Őrizze meg, illetőleg az előírásoknak megfelelően kezelje az óvodában használt játékokat, eszközöket, óvja az óvoda létesítményeit, eszközeit.
* tartsa tiszteletben az óvoda vezetői, pedagógusai és alkalmazottai, óvodatársai emberi méltóságát és jogait.

**A szülő jogai:**

* A szülő joga a szabad óvodaválasztás (állami, egyházi, magán).
* A szülő joga, hogy megismerje a nevelési-oktatási intézmény pedagógiai programját, szervezeti és működési szabályzatát, házirendjét, és tájékoztatást kapjon az abban foglaltakról.
* Joga, hogy saját gyermeke fejlődéséről, magaviseletéről rendszeres, részletes és érdemi tájékoztatást, a gyerek neveléséhez tanácsokat, segítséget kapjon.
* A szülő joga, hogy gyermeke neveléséhez igénybe vegye a pedagógiai szakszolgálat intézményét.
* Az intézmény vezetője és a pedagógus hozzájárulásával részt vegyen a foglalkozásokon.
* Kezdeményezheti szülői szervezet, óvodaszék létrehozását, s abban tevékenyen közreműködhet.

**A szülő kötelességei:**

* A szülő kötelessége, hogy gondoskodjon a gyermeke testi, érzelmi, értelmi és erkölcsi fejlődéséhez szükséges feltételekről.
* Kötelessége, hogy biztosítsa gyermeke óvodai nevelés keretében folyó részvételét.
* Biztosítsa gyermeke zavartalan és rendszeres óvodába járását.
* Kísérje figyelemmel gyermeke fejlődését, és a tőle elvárható módon segítse a fejlődés folyamatát, valamint a gyerek közösségbe valló beilleszkedését, a közösségi élet szabályainak elsajátítását.
* Rendszeresen tartson kapcsolatot a gyermekével foglalkozó pedagógusokkal, és részükre az együttnevelés érdekében a szükséges tájékoztatást adja meg.
* A szülő kötelessége, hogy gyermekével megjelenjen a nevelési tanácsadáson, továbbá biztosítsa gyermekének a fejlesztő foglalkozáson való részvételét, ha a gyermekkel foglalkozó pedagógusok kezdeményezésére, a nevelőtestület erre javaslatot tesz. A Járási Hivatal kötelezheti a szülőt, hogy e bekezdésben meghatározott kötelezettségének tegyen eleget.
* Tartsa tiszteletben az óvoda dolgozóinak emberi méltóságát és jogait.

# Óvó – védő intézkedések:

* Kérjük kutyát ne hozzanak az óvoda területére
* Kérjük ittasan ne jelenjenek meg az óvodában
* Kérjük, hogy az elvált szülők a gyermekek láthatását a bírósági végzés alapján egymás között, kulturáltan rendezzék
* Kérjük, hogy a gyermekek balesetet okozó tárgyakat, és készpénzt ne hozzanak az óvodába
* Kérjük, hogy a baleset és az esetleges viták elkerülése érdekében a gyermekek ne hordjanak ékszert

# A házirend közzététele, nyilvánosságra hozatala:

A házirend egy példányát az óvodába történő beiratkozáskor a szülőnek átadjuk. Minden évkezdő szülői értekezleten tájékoztatjuk a házirendről a szülőket. A házirend nyilvános megtekinthető a nevelői szobában, illetve a vezetői irodában.